G. Gratiâ Dei Engolismensis Episcopus, sanctæ Sedis Apostolicæ Legatus. Cùm de statu sanctæ Ecclesiæ, Lausdunensi Concilio, quod in basilicâ beatæ Dei Genitricis, ipso auctore ac gubernatore celebravimus, plurima pertractassem; delata est in conspectu Concilii querela Trenortiensium monachorum, super Nannetensem Episcopum  Canonicos ejus, de Ecclesiâ S. Vitalis. Crastinâ die, in refectorio ejusdem Ecclesiæ, cum fratribus  Coëpiscopis nostris conveniens, Burdegalensi scilicet Archiepiscopo, Domino Pictaviensi, Andegavensi etiam, Cenomannensi  Redonensi Episcopis, Abbate quoque Angeliacensi,  Abbate sancti Eparchii, cum pluribus aliis: duabus eorumdem legitimis monachorum personis super hac causâ auditis, utrísque partibus adjudicavimus sacramentum. Hoc canonicè suscepto, sequenti die, coràm omni confessu, præsentè pariter  jubente ipso Nannetensi Episcopo, investituram prædictæ Ecclesiæ, de manu Archidiaconi sui, per privilegium quod manu tenebat suscepi;  ex judicio,  assensu Archiepiscoporum, Episcoporum, Abbatum,  totius Conventûs, investituram ipsam per idem privilegium Cunaldensi Priori  prædictis monachis solemniter contradidi. Salvo tamen canonico jure Nannetensis Ecclesiæ, si quod esset. Ut autem res ista firma  inconvulsa permaneat, sigillo nostræ auctoritatis insigniri fecimus,  propriâ manu subscribere curavimus. Factum est autem istud in Lausdunensi castro, coram positis Archiepiscopis, Episcopis  Abbatibus,  multis aliis religiosis  nobilibus viris. Signum Burdegalensis Episcopi. S. Pictaviensis Episcopi. S. Santonensis Episcopi. S. Agennensis Episcopi. S. Petragoricensis Episcopi. S. Andegavensis Episcopi. S. Cenomannensis Episcopi. S. Redonensis Episcopi. S. Nannetensis Episcopi. S. Dolensis Archiepiscopi. S. Venetensis Episcopi. S. Abbatis Vendocinensis. S. Abbatis Malliacensis. S. Abbatis Majoris monasterii. S. Abbatis Sancti Florentii. Anno ab Incarnatione Domini millesimo centesimo-nono, Epactâ vigesimâ-octavâ, secundâ Indictione. Presidente Domino Paschali Papâ Romæ, in Franciâ Ludovico regnante. Ego Girardus Engolismensis Episcopus,  sanctæ Romanæ Ecclesiæ Legatus subscripsi.